tomron87/hebrew-wikipedia-sentences-corpus huggingface dataset:
טל מחשיב את האדם כנושא עיקרי בעבודותיו הסובבות סביב נושאים אתניים, במיוחד פנים ועיניים.
טל חי ועובד במנהטן ומחלק את זמנו בין ניו יורק, מיאמי ביץ' והעיר ניס שבצרפת.
אנדרו מקלין גאלוויי הרביעי , הידוע יותר בשם הבמה שלו, דרו מקינטייר, הוא מתאבק סקוטי המופיע בארגון ההיאבקות WWE, בתוכנית סמאקדאון, שם הוא מכהן כאלוף הWWE הנוכחי.
במהלך תקופת העבודה הראשונה שלו ב-WWE משנת 2007 עד לשנת 2014, מקינטייר היה פעם אחת האלוף הבין יבשתי ופעמיים אלוף הזוגות של ה-WWE/Raw.
מחוץ ל-WWE, הוא התחרה תחת שמו האמיתי, דרו גאלוויי, במיוחד בארגון ההיאבקות Impact Wrestling, שם הוא היה פעם אחת אלוף העולם במשקל כבד ופעם אחת אלוף הגרנד של אימפקט.
גאלוויי התאבק בהרחבה בזירות הארגונים העצמאיים.
בארגון ההיאבקות ICW, הוא פעמיים אלוף העולם במשקל כבד, בארגון Evolve, הוא פעם אחת אלוף Evolve, פעם אחת אלוף "פתחו את שער החופש" ופעמיים אלוף הזוגות.
גאלוויי חזר ל-WWE באפריל 2017 והצטרף למחלקת הפיתוח של הארגון, NXT.
הוא זכה באליפות ה-NXT באירוע NXT TakeOver: Brooklyn III, מה שהפך אותו גם למתאבק הראשון שזכה בתואר אליפות בהופעת ה-TakeOver הראשונה שלו וגם למתאבק ה-WWE שמחזיק בתואר NXT לאחר שהוא היה כבר ברוסטר הראשי של ה-WWE.
בנוסף לכך, מקינטייר ניצח בקרב הרויאל ראמבל של שנת 2020.
אנדרו מקלין גאלוויי הרביעי נולד באייר, סקוטלנד.
הוא גדל בעיר פרסטוויק, שם למד באקדמיה.
יש לו תואר ראשון בקרימינולוגיה מטעם האוניברסיטה הקלדונית של גלאזגו.
בצעירותו, גאלוויי שקל להיות כדורגלן.
הוא שיחק עבור ילדי פרסטוויק בעמדות ההגנה, לפני שהחל להתמקד בקריירת ההיאבקות שלו.
לאחר שמשפחתו עברה מסקוטלנד לפורטסמות', אנגליה, גאלוויי החל בקריירת ההיאבקות המקצועית שלו בגיל 15 באקדמיה של הארגון Frontier Wrestling Alliance.
במהלך שהותו באקדמיה של FWA, הוא התאמן תחת הדרכתם של מארק סלואן, ג'סטין ריצ'רדס וג'יימס טיגה, ואף ציין שארגון זה עזר באימונם ועיצובם של מתאבקים כמו דאג ויליאמס ופול בורצ'יל.
בשנת 2003, גאלוויי הופיע במופע הבכורה של ארגון ההיאבקות British Championship Wrestling (BCW).
בזמן שהיה בארגון זה, הוא חידד את יכולת ההיאבקות שלו, כשהתאמן תחת קולין מקאיי וספינר מקנזי, בנוסף לכך שהוא בנה דמות נרקיסיסטית ושחצנית בשם דרו גאלוויי.
קרב הבכורה שלו התקיים בחודש פברואר, כשהוא נחל הפסד לסטו נאט.
את הניצחון הראשון שלו השיג כשניצח ביחד עם וולפגנג את בלייד וסטו פנדוס.
בחודש דצמבר, גאלוויי נוהל על ידי המנג'ר, צ'ארלס בודינגטון, שעזר לו בהצלחותיו במשך ארבע השנים הבאות עימו.
ב-5 בדצמבר, בודינגטון הכריז שהאלוף במשקל כבד של BCW, ספינר מקנזי, פוטר והופשט מחגורת האליפות; הוא העניק באופן מיידי את האליפות לגאלוויי.
סטיבי נייט יצא חוצץ נגדו ואיתגר את גאלוויי לקרב ביניהם, שבו נייט ניצח וזכה בחגורת האליפות.
גאלוויי השיג ניצחון על אותו נייט בפברואר 2004, אך בקרב שאינו היה על התואר.
מאוחר יותר באותה השנה, גאלוויי היה מעורב בסדרת קרבות נגד מתאבקים מוכרים.
בחודש יוני, הוא נוצח על ידי ההונקי טונק מן, ובאותו החודש הוא הפסיד בקרב זוגות למרטי ג'נטי וההיילנדר.
בנובמבר, הוא התמודד מול דילו בראון בקרב שהסתיים בספירת חוץ כפולה.
לאחר מכן, הוא היה בסדרת פיודים קצרה, כשבמרץ 2005 הוא ניצח את ג'יי פיניקס.
מנגד, הקרב החוזר ביניהם, שהשופט בו היה אגדת ההארדקור, מיק פולי - הסתיים ללא הכרעה.
בשנת 2006, הוא ניצח בסדרת קרבות את יריבו המר, שיימוס אושואנסי.
גאלוויי התארס למתאבקת האמריקאית, טארן טרל, ביולי 2009. השניים נישאו בלאס וגאס במאי 2010. ב-24 במאי 2011, טרל הודיעה שהיא וגאלוויי התגרשו.
בשנת 2016, גאלוויי נישא לקייטלין פרונהפל.
גאלוויי הוא אוהד של קבוצת הכדורגל הסקוטית, גלאזגו ריינג'רס.
אליפות במשקל כבד של DPW (פעם אחת)
אליפות הזוגות של Evolve (פעמיים) - עם ג'וני גרגאנו (1) ודסטין (1)
אליפות פתחו את שער החופש (פעם אחת)
אליפות הזוגות של FCW (פעמיים) - עם סטו סנדרס
האליפות הבינלאומית במשקל כבד של IWW (פעם אחת)
אליפות העולם במשקל כבד של OCW (פעם אחת)
PWI דירג אותו במקום ה-4 מתוך 500 המתאבקים הטובים ביותר לשנת 2020
אליפות סקוטלנד במשקל כבד (פעם אחת)
דורג במקום ה-3 מתוך 10 המתאבקים הטובים ביותר של השנה (2020)
אליפות אירופה במשקל כבד (פעם אחת)
אליפות ה-WWE (3 פעמים, נוכחי)
אליפות הזוגות של ה-WWE/Raw (פעמיים) - עם קודי רודס (1) ודולף זיגלר (1)
מחזיק מזוודת "כסף בבנק" (2024)
הכוכב החברתי של השנה (2024)
דרדרת (בלועזית: Talus או Scree) היא אוסף של שברי סלע בבסיס צוקים, מדרונות הרים תלולים, הרי געש או שולי עמקים, שהצטברו עקב מפולת סלעים תקופתית מפני הצוקים הסמוכים.
תצורות נוף הקשורות לחומרים אלו מכונות לעיתים קרובות "מרבצי דרדרת" (Talus deposits).
למרבצי דרדרת יש צורה קעורה כלפי מעלה, שהנטייה המקסימלית מקבילה לזווית השיפוע הטבעי של גודל החומר המפורר הממוצע, ונעה לכן בין 26 ל-42 מעלות.
דרדרת יכולה להיווצר גם מתחת למים, למשל התפוררות של שונית (למשל של אלמוגים) שמקורה ביולוגי.
השטח המכוסה בשברי השונית מכונה "אזור הדרדרת".
המקור של המונח בלועזית טאלוס (Talus) הוא מצרפתית ופירושו מדרון או מתלול, מקורו של המונח סקרי (Scree) מנורדית עתיקה ופירושו מפולת אדמה (skriða).
היווצרות הדרדרת היא תוצאה של פעילות בליה וסחיפה פיזית וכימית על פני הסלע.
התהליכים העיקריים הגורמים להתפוררות המדרונות הסלעיים תלויים במידה רבה באקלים האזורי (טמפרטורה, כמות הגשמים וכו').
בליה פיזית על ידי קרח
בליה כימית על ידי הידרוליזה של מינרלים, המסה וצמיחת גבישי מלח
בדרך כלל מייחסים היווצרות דרדרת להיווצרות קרח במורדות הסלעיים של ההרים.
במהלך היום מים יכולים לזרום אל סדקים בסלע.
אם הטמפרטורה יורדת מספיק, למשל בערב, מים אלה עשויים לקפוא.
מכיוון שהמים מתרחבים ב-9% כאשר הם קופאים, הם יכולים לייצר כוחות גדולים שיוצרים סדקים חדשים או גושי סלע במצב לא יציב.
ייתכן ויהיה צורך בתנאי סף מיוחדים (קפיאה מהירה וכליאת מים) כדי שתהליך זה יקרה.
יצירת דרדרת כתוצאה מתהליך קפיאה-הפשרה מתרחשת בעיקר באביב ובסתיו, כאשר הטמפרטורות במהלך היממה מתנדנדות סביב נקודת הקיפאון של המים, והפשרת שלגים מהווה מקור הספקה מתמשך למים זורמים.
קיימת מחלוקת בין המדענים לגבי יעילותם של תהליכי קפיאה-הפשרה בייצור דרדרת.
חוקרים רבים מאמינים כי היווצרות קרח במערכות סדקים גדולות פתוחות אינה יכולה לייצר לחצים גבוהים, ובמקום זאת הם טוענים שהמים והקרח פשוט יזרמו מהסדקים ככל שהלחץ יבנה.
יש הטוענים שתופעת התרוממות קפיאה, שידוע שהיא פועלת על הקרקע באזורי קפאת-עד עשויה לשחק תפקיד חשוב בהתפוררות הצוק במקומות קרים.
דרדרת יכולה להסתיר בתוכה מעיינות או קרחונים.
לדוגמה, האגם לצ'ה דל דרגון בקבוצת סלה בהרי הדולומיטים, מקבל את מימיו ממי הפשרת הקרחון המוסתר תחת שכבה עבה של דרדרת.
תהליך ההפשרה של הקרחון שמתחת לדרדרת מואט בשל שכבת הדרדרת הפועלת כמגן בפני קרני השמש והטמפרטורות החיצוניות.
בסופו של דבר, מדרון סלעי עשוי להיות מכוסה לחלוטין על ידי הדרדרת שנוצרה ממנו, כך שייצור חומר חדש ייפסק.
מדרון כזה מתואר כ"מעורבב" עם חומר מפורר.
ג'וזף דרו לנהאם הוא סופר, משורר וביולוג אפריקני-אמריקני.
דרו לנהאם גדל באדג'פילד, קרוליינה הדרומית ולמד זואולוגיה ואקולוגיה באוניברסיטת קלמסון, שם סיים דוקטורט בשנת 1997 ושם הוא מכהן כפרופסור.
הוא חבר דירקטוריון בכמה ארגוני שימור הסביבה, בהם איגוד חיות הבר של דרום קרוליינה, אודובון דרום קרוליינה, קרן אלדו לאופולד, BirdNote וארגון הצפרות האמריקני, וכן חבר מועצה מייעץ באגודה לחינוך סביבתי בצפון אמריקה.
בשנת 2019 הוענק לו פרס דן לופקין של אגודת אודובון הלאומית למנהיגות סביבתית, פרס הניתן כהכרה ב"אנשים שהקדישו את כל חייהם לסביבה".
בשנת 2013 כתב לנהאם קטע למגזין "אוריון" תחת הכותרת "תשעה כללים לצופה הציפורים השחור", תוך הפניית תשומת לב למיעוט הצפרים השחורים בקרב אנשי הטבע.
היצירה הקצרה העניקה השראה למפיק ארי דניאל ויוצרת הווידאו אמנדה קובלסקי ליצירת סרט קצר הנושא אותה כותרת, סרט שהפך ויראלי במדיה החברתית.
בשנת 2016 כתב את "להיות צפר שחור." (Birding While Black) בשנת 2017 פרסם ספר זיכרונות עטור פרסים תחת הכותרת "המקום הביתי: זיכרונות מפרשת אהבתו של שחור לטבע".
לנהאם הופיע בפרק 7 בסדרת הטלוויזיה Birds of North America שהופקה בשנת 2019 והוגשה על ידי ג'ייסון וארד.
אנדרו מייקל אדגר סילי הוא שחקן, זמר ורקדן אמריקאי-קנדי.
הוא הקליט שירים רבים עבור חברת וולט דיסני.
הוא רקד בילדותו באונטריו עד שהיה בן 13 ואז עבר לפלורידה.
היה בלהקת הבנים "נו גראונד".
בשנת 2005 החל סילי לעבוד עם המפיק הוותיק ריי צ'אם ויחד הם כתבו את השיר "Get'cha Head in the Game" לפסקול המוזיקלי המצליח של דיסני לסרט היי סקול מיוזיקל.
הקול שלו עורבב עם הקול של זאק אפרון לדמותו של טרוי בולטון בסרט.
על שיר זה קיבל מועמדות לפרס אמי לבידור בפריים טיים בקטגוריית המוזיקה המקורית.
סילי מילא את מקומו של אפרון (שצילם את הסרט היירספריי) בסיבוב ההופעות של שחקני היי סקול מיוזיקל, והוא מופיע באלבום המופע.
הקשר של סילי עם חברת וולט דיסני נמשך וניתן לשמוע אותו כאמן בולט במספר פסקולים ואלבומי אוסף של דיסני, כולל Disneymania 5, Disneymania 6, Disney Channel Holiday, סדרת Radio Disney Jams ועוד.
הדואט של סילי עם הזמרת המקסיקנית בלינדה "Dance with Me", מהפסקול המצליח של הסרט בנות הצ'יטה 2, הושמע בערוץ דיסני וברדיו דיסני.
דרו הופיע בווידאו קליפ של בלינדה "Ni Freud ni tu mamá".
דרו גם עשה הופעת אורח באלבום של הצ'יפמאנקס, "Undeniable".
סילי הופיע בסרט "קלייר" של ערוץ הולמרק ובסרט "Fly Kidz", בו היה שותף לכתיבת והפקת הפסקול.
הוא גם כתב וביצע מוזיקה בסרט המקורי של ערוץ דיסני "Jump In!".
סילי שיחק בסרט עוד סיפור סינדרלה בתפקיד כוכב הפופ ג'ואי פרקר.
דרו כתב וביצע ארבעה שירים בסרט, וצילם וידאו קליפ בשתי הגרסאות לשיר "New Classic".
בקיץ 2009 כיכב בתפקיד הנסיך אריק במחזמר של דיסני בברודוויי, בת הים הקטנה, והיה לו תפקיד ראשי בסרט האימה קיצור הדרך.
ביוני 2010 כיכב בסרט הטלוויזיה בערוץ הולמרק "Freshman Father".
2011 –היום: The Resolution, סרטים והטלוויזיה
אלבומו "The Resolution" יצא ב-5 באפריל 2011. לאחר צאת האלבום יצא סילי לסיבוב הופעות ארצי בו ביצע מוזיקה מקורית משלו.
הוא גם שר שיר בסדרה שייק של ערוץ דיסני.
דואט עם אדם היקס, "Dance for Life", הוקרן בפרק מתוך הסדרה.
"Dance for Life" נכלל בפסקול התוכנית.
השיר של סילי "It's Always Been You" שימש כשיר הנושא "Crown for Christmas", סרט של ערוץ הולמרק משנת 2011.
ב-12 ביוני 2011 דווח כי סילי הצטרף לסדרת הנוער של רשת ה-CW, , אך בהמשך נודע כי הוא עזב את התפקיד.
סלי הוציא וידאו קליפים לשיריו "Beautiful" ו"Into The Fire".
שירו "I Do" נכלל בפסקול השלישי של הסדרה שייק.
בסרט הוא מבצע גרסת כיסוי לשיר "DJ's Got Us Fallin 'in Love "של אשר.
בשילוב עם הסרט החדש, סילי כתב וביצע את השיר "Here & Now", שיר הנושא למסע הפרסום האביבי של ABC Family.
השיר נכלל במיני אלבום של סילי שיצא לאור באפריל 2013.
סלי התחתן עם השחקנית איימי פפרת בשנת 2013. ב-20 ביולי 2019 נולדה בתם.
2006: היי סקול מיוזיקל (טרוי; קול בלבד)
2013: Non-Stop - בתפקיד: רוני (סרט טלוויזיה של Lifetime)
2010 - Freshman Father - בתפקיד: ג'ון פאטון (סרט טלוויזיה של הולמרק)
דרו גולאק הוא מתאבק יהודי אמריקאי, המופיע בארגון ההיאבקות WWE, בתוכנית סמאקדאון.
גולאק הוא פעם אחת אלוף ה-WWE במשקל קל ושלוש פעמים אלוף 24/7.
אחיו הצעיר, רורי, הוא גם מתאבק אשר מופיע בעיקר בארגוני ההיאבקות העצמאיים.
הישגים בארגון ההיאבקות Beyond Wrestling
אליפות המורשת לזוגות של CWFH (פעם אחת) - עם טימותי טאצ'ר
אליפות הזוגות של Chikara (פעם אחת) - עם פייר אנט
טורניר "מלכי השלישיות" (2011) - עם פייר אנט וגרין אנט</small>
גרנד פרי עולם הזוגות (2008) - עם פייר אנט
אליפות הזוגות של CZW (פעמיים) - עם אנדי סאמר
קרב הבאטל רויאל לזכרו של כריס קאש (2005)
אליפות הזוגות של CZW (פעם אחת) - עם אנדי סאמר
אליפות הזוגות של Evolve (פעם אחת) - עם טרייסי ויליאמס
PWI דירג אותו במקום ה-60 מתוך 500 המתאבקים הטובים ביותר לשנת 2020
אליפות הזוגות של UWN (פעם אחת) - עם טימותי טאצ'ר
הצמדת 24/7 היצירתית של השנה (2020) - כשהיה מחופש לאיש תחזוקה בתוכנית Raw (5 באוקטובר)
דרו ואן אקר הוא שחקן ודוגמן אמריקאי, המוכר בתפקידו בתור ג'ייסון דילאורנטיס בסדרה "שקרניות קטנות" (2011–2016) בערוץ Freeform, ובתור רמי דלטור בסדרה "עוזרות בית נחושות" (2013–2015) בערוץ Lifetime.
ואן אקר נולד בניו יורק, אך התגורר במדפורד, ניו ג'רזי כל חייו.
הוא למד בתיכון שואניי, שם החל לשחק בשיעורי הדרמה.
בתיכון שיחק גם בקבוצות הכדורגל והלקרוס של בית הספר שלו.
בזכות יכולות המשחק שלו הוא קיבל מלגת לימודים באוניברסיטת טואוסון במרילנד.
בזמן שלמד באוניברסיטה, לקח ואן אקר מספר קורסים בתיאטרון במטרה להתמקד במשחק.
לאחר מכן הוא קיבל את ההחלטה לעבור לעיר ניו יורק, ואחר כך החליט לעבור ללוס אנג'לס.
בשנת 2009 שיחק לראשונה בין היתר בסדרות הטלוויזיה "קאסל" ו"גריק".
בשנת 2010, ואן אקר כיכב בסדרת הפעולה החיה, קצרת הימים של "Cartoon Network "Tower Prep".
ביוני 2011 פורסם כי יצטרף לקאסט של "שקרניות קטנות" בתפקיד ג'ייסון דילאורנטיס בעונה השנייה.
בשנים 2013–2015, ואן אקר הופיע בהמשך בסדרת הטלוויזיה "עוזרות בית נחושות" בתפקיד רמי דלטור.
בשנת 2017 הוא שיחק בסדרת המשטרה "יום אימונים מסוכן" בתפקיד הראשי של הבלש טומי קמפבל.
בשנת 2019, הופיע בסדרת הטלוויזיה "טיטאנים".
שנה סרט תפקיד הערות 2012 Fortress סגן שני בוב טרמיין 2014 Camouflage טים לאונג' 2019 Life Like ג'יימס 2020 Spy Intervention קורי גייג' גם מפיק בפועל2022Last Survivorsג'ייקגם מפיק בפועל TBA Crimson Blues ברוסארדPandemonium
שנה סדרה תפקיד הערות 2009 קאסל דוני קנדל פרק: "Hedge Fund Homeboys" גריק פארקר פרק: "High and Dry"The Lakeריאן וולינגסדרת רשת; 12 פרקים 2010 Tower Prep איאן ארצ'ר תפקיד ראשי; 13 פרקים 2011–2016 שקרניות קטנות ג'ייסון דילאורנטיס תפקיד חוזר (עונות 2–3, 5–6)
תפקיד אורח (עונות 4, 7); 35 פרקים2012Pretty Dirty Secretsסדרת רשת; פרק: "A Reunion" 2013–2015 עוזרות בית נחושות רמי דלטור תפקיד ראשי (עונות 1–2)
תפקיד אורח (עונה 3); 28 פרקים 2017 יום אימונים מסוכן (אנ') הבלש טומי קמפבל תפקיד ראשי; 13 פרקים 2019 טיטאנים גארת' (אנ') / אקוולאד 3 פרקים
שנה כותרת אומן / ים תפקידהערות 2018 Give Me Your Hand שאנון ק עצמו
אנדרסון דרו פרגוסון החמישי הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס השלישי של מדינת ג'ורג'יה בין השנים 2017–2025. מחוז קונגרס זה משתרך מפרווריה הדרומיים של אטלנטה לפרוורים הצפוניים של קולומבוס.
פרגוסון, חבר המפלגה הרפובליקנית, כיהן טרם היבחרו אל הקונגרס האמריקאי כראש עיריית וסט פוינט.
פרגוסון נולד בעיר ואלי (Valley) שבמזרח אלבמה.
הוא בוגר אוניברסיטת ג'ורג'יה והמכללה הרפואית של ג'ורג'יה, שהיא חלק מאוניברסיטה אוגוסטה.
טרם כניסתו לפוליטיקה של ארצות הברית היה פרגוסון רופא שיניים משפחתי במרפאה בבעלותו.
הוא היה חבר במועצת העירייה של וסט פוינט, ולאחר מכן כיהן כראש העיר מ-2008 ועד 2016, אז התפטר כדי להתמקד במסע הבחירות שלו אל בית הנבחרים של ארצות הברית.
בבחירות 2016, פרגוסון התמודד על ייצוג מחוז הקונגרס השלישי של ג'ורג'יה בבית הנבחרים של ארצות הברית.
נציג המחוז המכהן, לין וסטמורלנד , פרש מהחיים הציבוריים.
בבחירות המקדימות שהתקיימו במפלגה הרפובליקנית – התחרות האמיתית במעוז רפובליקני זה – ניצב בפני חבר הסנאט של ג'ורג'יה מייק קריין.
משאף אחד מהם לא גרף לפחות 50% מהקולות, נכפה עליהם סיבוב שני (Runoff), זאת לאחר ששניהם קיבלו כל אחד 27% מהקולות ופער של מאה קולות בלבד הפריד ביניהם.
ב-26 ביולי 2016 גבר פרגוסון על קריין עם 54% מהקולות.
ביום הבחירות הכלליות בנובמובר, ניצח פרגוסון את אנג'לה פנדלי, מועמדת המפלגה הדמוקרטית, וגרף 68% מקולות הבוחרים
בהתמודדותו אל הקונגרס ב-2016, מיקד פרגוסון את מצע הבחירות שלו על ביטחון לאומי בגבולות, חיסול המדינה האסלאמית וחיזוק הכוחות המיוחדים של צבא ארצות הברית, החלפת מס ההכנסה במס שטוח, ביטול חוק הגנת החולה וטיפול בר השגה ותמיכה בתיקון לחוקת ארצות הברית שיגביל את תקופות הכהונה בקונגרס.
פרגוסון הושבע לתפקידו ב-3 בינואר 2017, עם התכנסות הקונגרס ה-115 של ארצות הברית.
בנובמבר 2018, לאחר שנבחר מחדש בבחירות האמצע באותו החדש, מונה פרגוסון בידי סטיב סקליס לסגן המצליף הראשי בסיעה הרפובליקנית בבית הנבחרים.
תפקיד זה מהווה אבן דרך היסטורית לתפקידים בכירים יותר בסיעה הרפובליקנית.
לדוגמה, מנהיג הרוב העתידי אריק קנטור ומנהיג מיעוט הבית הנוכחי קווין מקארתי שימשו פעם כסגן הראשי.
פרגוסון חתם על התובענה הייצוגית שביקשה לבטל את תוצאות הבחירות לנשיאות ארצות הברית 2020, אחד מארבעה נציגי ג'ורג'יה בקונגרס שעשו זאת.
בית המשפט העליון של ארצות הברית דחה את התביעה ב-11 בדצמבר 2020. המיזם "Vote Smart" מדווח כי סקירת עמדותיו השמרניות העניקה לפרגוסון הערכה בת 55%.
ב-14 בדצמבר 2023 הודיע פרגוסון כי לא יתמודד לתקופת כהונה נוספת בבחירות 2024 על מנת לבלות יותר זמן עם משפחתו.
דרו ליג היא ליגת כדורסל מקצוענית, המתקיימת בכל קיץ בלוס אנג'לס, קליפורניה.
הליגה, שהוקמה בשנת 1973, גדלה בפופולריות לאורך השנים, כאשר שחקני NBA השתתפו באופן קבוע במשחקיה.
הדרו ליג הוקמה בשנת 1973 על ידי אלווין וילס, שעבד בחטיבת הביניים צ'ארלס ר 'דרו, וכללה בתחילה שש קבוצות.
הליגה עלתה בפופולריות בשנות השמונים, עם מספר הולך וגדל של קבוצות (10 בשנת 1985, 14 בשנת 1988) וכמה בתי ספר תיכוניים פופולריים, מכללות ומקצוענים.
בשנת 1987 קלע קספר וור האב 47 נקודות במשחק האליפות של הדרו ליג.
בשנת 1990 אד ריד קבע את השיא בכל הזמנים לנקודות שצברו במשחק בודד עם 64. במהלך מהומות לוס אנג'לס בשנת 1992, החליטו מארגני הדרו ליג להשאיר את הליגה פתוחה, והציעו תמיכה לקהילת דרום לוס אנג'לס.
במהלך השביתה ב-NBA בשנת 2011, הדרו ליג ראתה גידול בפופולריות בגלל מספר גדול יותר של שחקני NBA שהשתתפו, חיפשו מקום להתחרות בו במהלך הקיץ.
במהלך השנים השתתפו שחקנים ממדינות שונות כמו סין, צרפת, גרמניה, איטליה, יפן וספרד בדרו ליג.
בשנת 2012, כדי להתמודד עם מספר האנשים המשתתפים שהשתתפו, הדרו ליג עברה ממכון הכושר ליאון ה 'וושינגטון פארק לבית הספר התיכון קינג / דרו מגנט.
בשנת 2013 נייקי החלה לתת חסות לליגה.
בשנת 2016, הנוכחות הממוצעת הייתה 1,100. בשנת 2017 הדרו ליג הוצגה במשחק הווידאו NBA Live 18. מאז הקמתה השתתפו יותר מ-20,000 שחקנים בליגה.
החל משנת 2019 24 קבוצות מתחרות בדרו ליג, כאשר המספר הגבוה ביותר של הקבוצות המשתתפות היה 28 בעונות הקודמות.
עונת 2020 בוטלה בגלל מגפת הקורונה.
משנת 2022 אדידס נותנת חסות לליגה
אנדרו "דרו" רוי הוא שחקן אמריקאי
רוי נולד וגדל בקלנטון , אלבמה.
הוא למד בבית הספר התיכון מחוז צ'ילטון (אנ'), אותו סיים בשנת 2004.
בגיל 19 עבר ללוס אנג'לס כדי לקדם את קריירת המשחק.
בשנת 2006, שנה לאחר שהגיע ללוס אנג'לס, קיבל רוי את תפקידו הראשון בסרט האימה העצמאי "Curse of Pirate Death".
הוא ערך את הופעת הבכורה שלו בטלוויזיה בסדרה "גריק" בשנת 2007.
בשנת 2009 גילם את גריפין בסדרת הטלוויזיה "iCarly" בניקלודיאון.
הוא שיחק גם בתפקידי אורח בסדרה "האנה מונטנה" בערוץ דיסני ובסדרת הדרמה "לינקולן הייטס" ברשת Freeform.
בשנת 2010 שיחק בסרט "סקרטריאט", שם גילם את סת' הנקוק, בנו של ארתור "בול" הנקוק, בעל חוות סוסים גזעיים.
בשנת 2011 הוא קיבל תפקיד ראשי בסדרה "השמיים נופלים" ברשת הטלוויזיה TNT.
בסדרה, הוא גילם את האל מייסון, בנו הבכור של טום (נואה ויילי), שהתקפות החוצנים גרמו לו להתבגר בטרם עת ולהפוך ללוחם.
הסדרה בוטלה לאחר חמש עונות ב-2015 ורוי לקח חלק בכל עונות הסדרה.
בשנת 2016 הוא כיכב בתור מיילס ווסט בסרט המותחן "Mountain Sugar".
בשנת 2017, הוא שיחק בתפקיד אורח בסדרת הטלוויזיה "טיימלס".
לאחר מכן באותה שנה לוהק לתפקיד חוזר בעונתה הרביעית של הדרמה הפוסט אפוקליפטית של TNT, "הספינה האחרונה".
בשנת 2018 היה לו תפקיד משני בתור קרטר בסרט הטלוויזיה "Blood, Sweat, and Lies" מבית ערוץ לייפטיים.
בשנת 2019 גילם את רון גולדמן (אנ') בן זוגה של ניקול בראון סימפסון בסרט ביוגרפי על חייה ומותה "The Murder of Nicole Brown Simpson".
בשנת 2015 נישא לרנה גרדנר; לבני הזוג נולד בן בשם ג'ק בשנת 2017, ובנם השני 'לוי' נולד בשנת 2019.
דרו וייסמן הוא רופא-מדען יהודי-אמריקאי, חתן פרס נובל לפיזיולוגיה או לרפואה לשנת 2023. ידוע בעיקר בזכות מחקריו בביולוגיה של RNA, שהניחו את היסודות לחיסוני ה-mRNA ל-COVID-19, שפותחו על ידי ביונטק / פייזר ומודרנה.
וייסמן הוא פרופסור לרפואה בבית הספר לרפואה פרלמן באוניברסיטת פנסילבניה.
הוא קיבל במשותף את פרס נובל לפיזיולוגיה או רפואה לשנת 2023 יחד עם קטלין קריקו.
וייסמן קיבל תואר ראשון ותואר שני מאוניברסיטת ברנדייס בשנת 1981, שם התמחה בביוכימיה / אנזימולוגיה ועבד במעבדתו של ג'רלד פאסמן.
את עבודות הגמר שלו ביצע באוניברסיטת בוסטון באימונולוגיה / מיקרוביולוגיה, שם קיבל את התואר ברפואה ואת הדוקטורט בשנת 1987. לאחר מכן, פעל וייסמן במרכז הרפואי "Beth Israel Deaconess", ואחריו כחבר במכון הלאומי לבריאות (NIH) בפיקוחו של אנתוני פאוצ'י - המנהל הנוכחי של המכון הלאומי לאלרגיה ומחלות זיהומיות.
בשנת 1997 עבר וייסמן לאוניברסיטת פנסילבניה כדי להתחיל במעבדתו בחקר RNA וביולוגיה מולדת של מערכת החיסון.
באוניברסיטת פנסילבניה, גילה, רשם פטנט ופרסם, יחד עם קטלין קריקו, את השינויים ב-RNA שנדרשו כדי להפוך אותו למתאים כטיפול.
בשנת 2006 הקימו הוא וקטלין קריקו יחד את RNARx, כדי לנסות לפתח טיפולי RNA חדשים.
וייסמן הוא חבר בפדרציה האמריקאית למחקר קליני, באיגוד הרופאים האמריקאים ובאיגוד האימונולוגים האמריקני.
וייסמן, אימונולוג החוקר חיסונים, פגש את שותפתו קטלין קריקו בחנות צילום באוניברסיטת פנסילבניה, שם שניהם שיתפו זה את זה בתיסכולם מהיעדר המימון למחקר RNA.
באותה תקופה ניסתה קריקו טיפול ב-RNA במחלות מוחיות ושבץ מוחי.
וייסמן החל לשתף פעולה עם קריקו, שהעבירה את המיקוד שלה לחיסונים מבוססי RNA.
המכשול העיקרי שעמד בפניהם היה שה - RNA עצמו גרם לתגובות חיסוניות ודלקתיות לא רצויות.
בשנת 2005 הם פרסמו מחקר פורץ דרך שהשתמש בנוקלאוזידים סינתטיים כדי לשנות את ה-RNA ולהפוך אותו לבלתי מזיק לגוף.
פריצת דרך זו הניחה את היסודות לשימוש בתרופות ה-RNA, ובסופו של דבר שימשה את ביונטק/פייזר ומודרנה לפיתוח חיסוני COVID-19 שלהם.
וייסמן גם שיתף פעולה עם מדענים בתאילנד כדי לפתח ולספק חיסונים מסוג COVID-19 למדינה ולמדינות שכנות בעלות הכנסה נמוכה שאולי אין להן גישה מיידית לחיסון..
בספטמבר 2023 הוכרזו כמקבלי פרס נובל על תגליותיהם.
לשניהם הוענק פרס רוזנסטיאל לשנת 2020.
וייסמן הוא הממציא של פטנטים רבים, כולל US8278036B2 ו-US8748089B2, המפרטים את השינויים הנדרשים כדי להפוך את ה-RNA למתאים לחיסונים ולטיפולים אחרים.
פטנטים אלה נרשמו על ידי גארי דאהל, המייסד והמנכ"ל של חברת CELLSCRIPT, שהעניקה לאחר מכן את הטכנולוגיה למודרנה ולביונטק ושימשה בסופו של דבר לחיסוני ה-COVID-19 שלהם.
ג'וזף אנדרו "דרו" סטארקי הוא שחקן אמריקאי, אשר מוכר בתור תפקידו רייף קמרון בסדרה "חופים של סודות" בנטפליקס.
סטארקי נולד בעיר היקורי , קרוליינה הצפונית.
הוא למד בבית הספר התיכון סנט סטפנס בהיקורי ולאחר מכן סיים לימודי תואר ראשון באוניברסיטת קרוליינה המערבית.
בין השנים 2014–2016 שיחק בכחמישה סרטים קצרים.
סטארקי התארח בסדרות טלוויזיה רבות בהן "המתמחה", "אוזרק", "יריית פתיחה", "ברוקמאייר" ו"חירות ואומץ".
תפקיד הפריצה של סטארקי היה בשנת 2018, בסרט הקומדיה הרומנטית, "באהבה, סיימון" הסרט זכה לשבחי הביקורת ובו סטארקי שיחק בתפקיד קטן אך חשוב.
באותה שנה שיחק בסרט הקולנוע "השנאה שנתתם".
שנה לאחר מכן שיחק בסדרת הטלוויזיה "צעקה" ברשת VH1, בה שיחק בתפקיד חוזר בעונה השלישית.
באותה שנה שיחק בסרט הקולנוע "צדק ורחמים".
בשנת 2020 החל לשחק בתפקיד ראשי בסדרת הטלוויזיה "חופים של סודות" של נטפליקס.
בסדרה הוא מגלם את רייף קמרון, אחד האנטגוניסטים המרכזיים.
באותה שנה שיחק בסרט הקולנוע "תמיד השטן" בכיכובו של טום הולנד.
באפריל 2021 לוהק לתפקיד בסרט הקולנוע "מעורר השאול" לצד השחקן ברנדון פלין והשחקנית הישראלית היאם עבאס.
בדצמבר אותה שנה לוהק סטארקי לצד השחקן ארצ'י רנו והשחקנית ג'וזפין לנגפורד לשחק בסרט הקולנוע "The Other Zoey"
בספטמבר 2024, נבחר סטארקי לרשימת "10 השחקנים שכדאי לעקוב אחריהם" של מגזין "וראייטי" לשנת 2024. בנובמבר 2024, פורסם כי סטארקי יצטרף לצוות השחקנים של "Onslaught", סרט פעולה-מותחן חדש של הבמאי אדם ווינגרד, בהפקת A24, Lyrical Media ו-Ryder Picture Company.
התפקיד של סטארקי ושאר פרטי העלילה נשמרים בסוד, אך הסרט ייקח השראה מסרטים קודמים של ווינגרד כמו "האורח" ו"אתה הבא בתור".
סטארקי מופיע גם בסרט "קוויר" של A24, דרמת רומנטיקה קווירית בה הוא מככב לצד דניאל קרייג.
הסרט מבוסס על הרומן האוטוביוגרפי של ויליאם ס.
בורוז, והוא זכה לשבחים בפסטיבל הסרטים של ונציה ויוקרן בבתי הקולנוע בהפצה מוגבלת החל מ-27 בנובמבר.
שנה סרט תפקיד הערות 2018חיות אמריקאיותסטודנט באחווה באהבה, סיימון גארט לאגליןהשנאה שנתתם (אנ')שוטר 1152019 Mine 9 ראיין צדק ורחמים סוהר צעיר2020 תמיד השטן טומי מטסוןקרב חייו טאנר ואן הולט 2022מעורר השאולטרבור2023זואי האחרת (אנ')זאק מרקלארן2024קוויריוג'ין אלרטוןOnslaught
Sneed"2020Acting for a Causeדימטריוספרק: "A Midsummer Night's Dream" 2020–הווה חופים של סודות רייף קמרון תפקיד ראשי2022רשימת החיסולג'וניור אלבה4 פרקיםTBALuckyקאריסדרה עתידית של אפל TV פלוס
הדרוב (השם בא ממילה שמקורה בסנסקריט "dhruv", שפירושה בלתי ניתן לערעור או מוצק) הוא מסוק קל מתקדם, המתאים למגוון משימות צבאיות, משטרתיות ואזרחיות.
שתוכנן ופותח על ידי תעשייה האווירית ההודית (HAL).
הפיתוח של דרוב הוכרז בנובמבר 1984. המסוק טס לראשונה ב-1992; התפתחותו התארכה עקב מספר גורמים, כולל דרישת הצבא ההודי לשינויי עיצוב, הגבלות תקציב וסנקציות שהוטלו על הודו ב-1998.
דרוב נכנס לשירות בשנת 2002. הוא נועד לעמוד בדרישות של מפעילים צבאיים ואזרחיים כאחד, כאשר גרסאות צבאיות של המסוק פותחו עבור הכוחות המזוינים ההודיים, בעוד שפותחה גם גרסה לשימוש אזרחי/מסחרי.
גרסאות צבאיות בייצור כוללות גרסאות הובלה, שירות, סיור ופינוי רפואי.
בהתבסס על פלטפורמת דרוב, מפותחים בימים אלה מסוק קרב קל (LCH) ומסוק שירות ותצפית (LUH).
המסוק, שנמצא בייצור סדרתי, נרכש במספרים גדלים על-ידי הזרועות הצבאיות בהודו ומוצע גם ליצוא.
נכון לינואר 2022, יוצרו 335 דרוב עבור שוקי מקומיים ויצוא עם יותר מ-340,000 שעות טיסה.
תוכנית המסוק הקל המתקדם (ALH) עבור מסוק מקומי רב-תכלתי בנפח 5 טון שיזמה במאי 1979 על ידי חיל האוויר ההודי וזרוע האוויר הצי ההודי.
התעשייה האווירית ההודית קיבלה חוזה על ידי ממשלת הודו לפיתוח המסוק עם חברת מסרשמיט-בולקוב-בלוהם (MBB) הגרמנית החוזה נחתם ביולי 1984 כיועצת עיצוב ושותפה בשיתוף פעולה בתוכנית.
אף על פי שהוא תוכנן לטוס כבר ב-1989, אב הטיפוס הראשון של ALH ביצע את טיסת הבכורה שלו ב-20 באוגוסט 1992 בבנגלור עם נוכחותם של סגן הנשיא ההודי.
בעיות פיתוח התעוררו עקב שינוי בדרישות הצבאיות ומחסור במימון בעקבות המשבר הכלכלי ההודי ב-1991.
ניסויים ימיים על סיפון INS Viraat וספינות אחרות של הצי ההודי החלו במרץ 1998, ובסביבות אותו זמן החלה תוכנית להפחתת משקל.
עם זאת, עיכובים נוספים בפיתוח נגרמו כאשר יושמו סנקציות נגד הודו בעקבות מספר ניסויים גרעיניים של ב-1998 וסירובה המתמשך של הודו לחתום על האמנה המקיפה לאיסור ניסויים גרעיניים.
כתוצאה מכך הוטל אמברגו על המנוע המיועד למסוק, ה-LHTEC T800. מנוע ש נבחר כתחליף הוא טורבומקה TM 333-2B2; בנוסף, טורבוממקה הסכימה לפתח מנוע חזק יותר עם התעשייה האווירית ההודית.
טורבומקה גם סייעה בפיתוח המסוק, ניתוח מתח ומחקרים על דינמיקת הרוטור נערכו בצרפת.
הטיסה הראשונה של דרוב עם המנוע החדש התרחשה ב-16 באוגוסט 2007.
ה-HAL Rudra, הידוע קודם לכן כדרוב תקיפה (Dhruv-WSI), הוא גרסה תקיפה שתוכננה עבור הצבא ההודי.
הפיתוח אושר בדצמבר 1998 ואב הטיפוס טס לראשונה ב-16 באוגוסט 2007; הוא אמור להיות חמוש בטילים נגד טנקים וגם בטילים נגד מטוסים ובצריח תותח.
הדרוב תקיפה אמור להיות מסוגל לתפקד בתפקידי תמיכה אווירית קרבית (CAS) ולוחמה נגד צוללות (ASW).
בנוסף לדרוב תקיפה התעשייה האווירית ההודית מפתחת גם את מסוק הקרב הקל (LCH) מבוסס על דרוב עבור הכוחות המזוינים ההודיים.
הוא מצויד בכנפי גב לנשיאת טילים נגד-טנקים, טילי אוויר-אוויר ותרמילי רקטות.
ל-LCH יהיו גם מערכת רכישת מטרות עם מד טווח לייזר וראייה תרמית.
בפברואר 2012 דיווח התעשייה האווירית ההודי כי הצבא ההודי הורה על יצור 159 מסוקים נוספים.
חלקם של התעשיות ביטחוניות הישראליות
אחת החברות הישראליות שעשתה שיתוף פעולה עם התעשייה האווירית ההודית בפיתוח מסוק הדרוב היא תעשייה אווירית שמספקת למסוק חבילת אוויוניקה מהמתקדמות בעולם החל משנת 2004. היקף העסקאות סביב המסוק מוערכות בעשרות מיליוני דולרים.
מפעל להב בתע"א התקין בדרוב חבילת אוויוניקה משולבת, הכוללת צגים דיגיטליים בתא הטייסים, חליפת לוחמה אלקטרונית להגנת המסוק, מערכת תצפית אלקטרו-אופטית ליום וללילה, והתאמה לנשיאת חימוש חיצוני.
מסוק מושבח ראשון הוצג בסלון האווירי בפריז ביוני 2003. (המסוק שהובא לארץ הוא בתצורתו המקורית, עם מכשור אנלוגי בתא הטייסים).
תע"א דאגה גם לשיתוף פעולה בין רשות התעופה האזרחית בישראל לרשות המקבילה בהודו, וב-2004 נחתם מזכר הבנות להופעת הדרוב ברישוי ישראלי (בינתיים מופעל המסוק בארץ ברישום הודי).
רישוי זה עשוי לשפר את סיכויי שיווק המסוק במדינות השוק האירופי ובארצות הברית.
בינואר 2011 חתמו החברות על שיתוף פעולה בפיתוח גרסה לא מאוישת של המסוק, עבור חיל הים ההודי.
זה פרויקט המשך לפרויקט ה-NRUAV שפותח על ידי מפעל מלט והתעשייה האווירית ההודית.
עם זאת, דיווח מחודש יוני האחרון מצביע על כך שהשת"פ הזה בוטל ובמקומו ממשיכה תע"א לבד לפתח מסוק לא מאויש על בסיס ה-Eurocopter EC-145.
הדרוב הוא בעיצוב קונבנציונלי; כ-29% ממשקלו הריק (מהווים 60% משטח הפנים של המטוס) הם חומרים מרוכבים.
דווח שחומר סיבי הפחמן הייחודי שפותח על ידי התעשייה האווירית ההודית הפחית את משקל המסוק ב-50%.
רוטור הזנב הגבוה מאפשר גישה נוחה לדלתות האחוריות.
גלי הטורבו התאומים טורבומקה TM333-2B2 מותקנים מעל תא הנוסעים ומניעים רוטור ראשי מורכב בעל ארבעה להבים.
ניתן לקפל את הרוטור הראשי באופן ידני; הלהבים מותקנים בין לוחות מחוזקים בסיבי פחמן, ראש הרוטור בנוי מאלסטומרים סיבים.
בפברואר 2004, חברת המסוקים האמריקאית Lord Corporation זכתה בחוזה לפיתוח מערכת בקרת רעידות אקטיבית (AVCS), המנטרת את התנאים המשולבים ומבטלת רעידות של גוף המסוק.
קטע תא הטייס של גוף המסוק הוא ממבנה קוולר וסיבי פחמן; הוא מצויד גם באזורי קמטים ומושבים עמידים להתרסקות.
המטוס מצויד במערכת בקרת טיסה אוטומטית בעלת ארבעה צירים.
מערכות אוויוניקה כוללות רדיו תקשורת, זיהוי עמית טורף, ניווט דופלר ומד גובה רדיו; מכ"ם מזג אוויר ומערכת הניווט אומגה היו אפשרויות עבור הגרסה הימית.
התעשייה האווירית פיתחה גם מערכות מיקוד וחבילת לוחמה אלקטרונית עבור הדרוב, כמו גם אוויוניקה לתצפית בטיסה ביום ובלילה.
– חיל האוויר ההודי, חיל התעופה של צבא הודו, הצי ההודי, משמר החופים ההודי וכוח ביטחון הגבול
– משרד הביטחון קנה אחד ב-2007 והוא משמש להובלת אישים, המסוק פעיל בחיל האוויר הישראלי.
לפי דיווח, נשיא התעשייה האווירית ההודית, מתכנן להפוך את הדרוב למוצר ייצוא כאשר על הכוונת נמצא השוק של דרום אמריקה.
הלקוח הראשון לפי דיווח היא מדינת אקוודור שרכשה 7 מסוקים כאלו עבור חיל האוויר שלה.
על הפרק נמצאות גם ברזיל, פרו, בוליביה וקולומביה.
אנדרו יוג'ין קרופורד הוא כדורסלן אמריקאי המשחק במכבי רמת גן מליגת העל הישראלית וליגת האלופות בכדורסל.
דרו נולד ב-18 באוקטובר 1990 לדן קרופורד, שופט בליגת ה-NBA, וקלודיה, ממוצא ליטאי.
הוא למד בבית ספר התיכון בעיר הולדתו נייפרוויל, אילינוי, וכ וכ נבחר לשחקן העונה באזור דופייג' ואלי.
הוא דורג כקלע ה-40 וה-72 בטיבו על ידי Scout.com ו-ESPN, בהתאמה.
בשל עבודתו של אביו כשופט NBA הוא נחשף לכדורסל מקצועני מגיל צעיר, ואף התאמן עם לברון ג'יימס ורג'י מילר.
קרופורד העביר את קריירת כדורסל המכללות שלו באוניברסיטת נורת'ווסטרן.
ב-13 בדצמבר 2009 הוא קלע 35 נקודות מול אוניברסיטת קרוליינה הצפונית A&T.
למחרת הוא נבחר לשחקן השבוע באזור הביג טן.
ב-9 במרץ 2010 הוא נבחר על ידי התקשורת המסקרת את האזור בתואר השנה בביג טן.
באותה עונה הוא נבחר לחמישיית העונה באזור ולחמישיית הפרשמנים.
הוא סיים את תקופת הפלייאוף עם צמד דאבל דאבלים בהפסדים לאוניברסיטת פרדו ואוניברסיטת רוד איילנד.
ב-3 בפברואר 2011 נבחר קרופורד על ידי CoSIDA לארבעים השחקנים המצטיינים מבחינה אקדמית בעונת 2010/11. ב-11 במרץ הוא רשם דאבל דאבל שלישי בקריירה נגד אוניברסיטת המדינה של אוהיו בטורניר הביג טן.
ב-21 בנובמבר 2011 נבחר קרופורד לשחקן השבוע בביג טן.
ב-22 בדצמבר 2011 הוא קלע 34 נקודות נגד אוניברסיטת קרייטון.
ב-23 בפברואר 2012 נבחר קרופורד לחמישייה האקדמית השנייה בכל ארצות הברית, ונבחר לחמישייה השלישית באזור הן על ידי המאמנים והן על ידי התקשורת.
ב-14 בדצמבר הודיעה הקבוצה שקרופורד יעבור ניתוח לתיקון קרע בכתפו הימנית ויסיים את העונה.
את השנה שלאחר מכן, אליה המשיך בעקבות פציעתו, התחיל קרופורד כשחקן הפעיל עם הכי הרבה נקודות בקריירה בביג טן.
ב-9 בנובמבר הוא פתח את העונה עם דאבל דאבל של 25 נקודות ו-11 ריבאונדים מול מזרח אילינוי.
ב-29 בינואר הוא רשם 30 נקודות ו-8 ריבאונדים והוביל את נורת'ווסטרן לניצחון 65–56 על אוניברסיטת ויסקונסין–מדיסון.
ב-20 בפברואר הוא נבחר לנבחרת האקדמית הכל-אמריקאית.
את קריירת המכללות שלו הוא סיים כשיאן ההופעות והפתיחות בחמישייה של אוניברסיטת נורת'ווסטרן.
בסיום העונה הסדירה נבחר קרופורד לחמישייה השלישי של אזור הביג טן על ידי התקשורת וקיבל ציון לשבח ממאמני הליגה.
לאחר שלא נבחר בדראפט ה-NBA 2014 הצטרף קרופורד לניו אורלינס פליקנס לליגת הקיץ של ה-NBA.
ב-29 בספטמבר 2014 הוא חתם באורלנדו מג'יק, אך נחתך מסגלה ב-25 באוקטובר.
חמישה ימים לאחר מכן הוא נרכש על ידי קבוצת ליגת הפיתוח של המג'יק, אירי בייהוקס.
במשחק הבכורה שלו בבייהוקס הוא קלע 22 נקודות ו-9 ריבאונדים מול איידהו סטאמפיד ב-14 בנובמבר.
ביולי 2015 שיחק קרופורד במדי אורלנדו מג'יק בליגת הקיץ.
ב-7 באוגוסט 2015 הוא חתם בבני הרצליה מליגת העל בכדורסל, במדיה העמיד בעונת ממוצעים של 16.2 נקודות וחמישה ריבאונדים.
ב-2 ביוני 2016 הוא חתם בברנגאי ג'ינברה סן מיגל מהליגה הפיליפינית, אך חזר בו כדי לנסות לשחק בליגת הקיץ.
ביולי 2016 הצטרף קרופורד לטורונטו ראפטורס לליגת הקיץ 2016. ב-11 באוגוסט 2016 הוא חתם בראפטורס, אך הוא נחתך מסגל הקבוצה ב-22 באוקטובר לאחר שהופיע בשבעה משחקי קדם עונה.
ב-28 בנובמבר הוא חתם בריזן לודוויגסבורג מהבונדסליגה הגרמנית, במדיה קלע 9.1 נקודות ו-3.5 ריבאונדים בליגה ו-8.3 נקודות ו-4.6 ריבאונדים בליגת האלופות.
ב-7 באוגוסט 2017 חזר קרופורד לישראל וחתם לשנה במכבי ראשון לציון.
ב-18 בנובמבר 2017 הוא רשם שיא עונתי של 32 נקודות, כולל 11 מ-15 מהשדה, בניצחון 92–88 על עירוני נהריה במחזור השביעי של עונת .
באותה עונה הוא קלע במדי הקבוצה 16.4 נקודות בממוצע למשחק.
ב-27 ביולי 2018 חתם קרופורד בקבוצה האיטלקית ונולי קרמונה מהסרייה א'.
ב-25 במאי 2019 הוא רשם שיא קריירה של 33 נקודות עם 13 מ-21 מהשדה, יחד עם שישה ריבאונדים ושלושה אסיסטים, בניצחון הפלייאוף 81–78 על פלקנסטרו טריאסטה.
קרופורד הוביל את קרמונה לחצי גמר הליגה האיטלקית, בו הודחה על ידי רייר ונציה.
ב-34 משחקים במדי הקבוצה הוא העמיד ממוצעים של 17.7 נקודות, 4.1 ריבאונדים ו-1.9 אסיסטים למשחק.
ב-13 במאי 2019 נבחר קרופורד נבחר ל-MVP של הליגה האיטלקית.
ב-20 ביולי 2019 חתם קרופורד לשנה בגזיאנטפ בסקטבול מליגת העל הטורקית, במדיה הופיע ב-29 משחקים והעמיד ממוצעים של 12.9 נקודות, 3.7 ריבאונדים ו-1.7 אסיסטים למשחק.
ב-27 בינואר 2020 חזר קרופורד לאיטליה וחתם בקבוצת היורוליג אולימפיה מילאנו להמשך עונת .
ב-5 ביולי 2020 חתם קרופורד בברשה לאונסה מהסרייה א' האיטלקית.
ב-19 ביולי 2021 חתם קרופורד באנדורה מליגת ה-ACB הספרדית.
ב-29 באוגוסט 2022 חתם קרופורד באקילה באסקט טרנטו מהסרייה א' האיטלקית והיורוקאפ.
ב-13 באוגוסט 2023 חתם קרופורד בקבוצתו השלישית בליגת העל, הפועל חולון מליגת האלופות בכדורסל.
ב-18 ביוני 2024 חתם קרופורד במכבי רמת גן מליגת העל וליגת האלופות בכדורסל.
דרו יובנקס הוא כדורסלן אמריקאי המשחק בקבוצת לוס אנג'לס קליפרס מליגת ה-NBA בעמדת הסנטר.
יובנקס נולד בסטארקוויל שבמיסיסיפי, וגדל בעיר טרודייל שבאורגון.
בשנים 2015–2018 למד באוניברסיטת המדינה של אורגון, ולאורך שלוש העונות בקבוצת הכדורסל שלה העמיד ממוצעים של 11.7 נקודות, 6.6 ריבאונדים ו-1.7 חסימות למשחק.
יובנקס לא נבחר כלל בדראפט ה-NBA 2018, אולם זכה לחוזה כפול בסן אנטוניו ספרס.
בנובמבר 2020, לאחר שנתיים עם הספרס, חתם בקבוצה על חוזה NBA סטנדרטי.
בפברואר 2022 הועבר בטרייד לטורונטו ראפטורס, אשר מיד שחררה אותו מהסגל.
לאורך 3 וחצי עונותיו בסן אנטוניו רשם יובנקס ממוצעים של 4.6 נקודות ו-3.8 ריבאונדים למשחק.
כשבועיים לאחר שחרורו מהראפטורס חתם על ארבעה חוזי 10 ימים בפורטלנד טרייל בלייזרס ולבסוף הוחתם עד סוף העונה.
עד לסיום עונת שותף ב-22 משחקים במדי הבלייזרס, וקבע שיאי קריירה של 14.5 נקודות ו-8.5 ריבאונדים בממוצע למשחק.
בעונה לאחר מכן הוחתם מחדש על חוזה לעונה נוספת.
ביולי 2023 חתם יובנקס על חוזה לשתי עונות בפיניקס סאנס.
במהלך משחק נגד דטרויט פיסטונס הוא הותקף על ידי שחקן היריבה אייזאה סטיוארט שחבט בו בפניו.
ב-13 באוגוסט 2024 חתם על חוזה לשנתיים ביוטה ג'אז לאחר שוויתר על אופציית השחקן בסאנס.
ב-1 בפברואר הועבר בטרייד לצד פאטי מילס ללוס אנג'לס קליפרס.
דרו אדוארד גורדון היה כדורסלן אמריקאי ששיחק בעמדת הסנטר.
גורדון למד בבית הספר התיכון ארכיבישוף מיטי בסן חוזה, קליפורניה, ונבחר שלוש פעמים לחמישיית העונה בליגת האתלטיקה הקתולית המערבית לאחר שזכה עם קבוצתו בשלוש אליפויות.
בעונתו השלישית, 2006/07, העמיד גורדון ממוצעים של 15.1 נקודות, 10.4 ריבאונדים, 2.4 אסיסטים, 2.3 חטיפות ו-4.1 חסימות למשחק ונבחר לספורטאי השנה של Cal-Hi, לחמישיית העונה השנייה בארצות הברית של EA Sports ולחמישיית העונה בקליפורניה.
בעונתו האחרונה בתיכון רשם 17.5 נקודות ו-10.5 ריבאונדים למשחק והוזמן למשחק הראווה Jordan Brand Classic.
ב-7 במאי 2007 התחייב גורדון לשחק כדורסל מכללות באוניברסיטת קליפורניה בלוס אנג'לס, לאחר שדורג במקום ה-24 בכל ארצות הברית ובמקום ה-9 מבין הפאוור פורוורד על ידי ESPN.
הוא העדיף את הצעתה של UCLA על אלו של אוניברסיטת אריזונה, אוניברסיטת קליפורניה בברקלי ואוניברסיטת וושינגטון.
בעונתו הראשונה בברוינס שיחק גורדון ב-34 מתוך 35 משחקים.
ב-23 בדצמבר 2008 רשם דאבל דאבל ראשון בקריירה עם שיא עונתי של 14 נקודות ו-11 ריבאונדים בניצחון על ויומינג.
כ רשם גורדון 3.6 נקודות ו-3.4 ריבאונדים ב-10.9 דקות בממוצע למשחק.
הוא סיים שלישי בקבוצה בריבאונד התקפה עם 45, שני בהטבעות עם 19 ושלישי בחסימות עם 15.
בעונתו השנייה פתח גורדון בכל ששת המשחקים הראשונים של הקבוצה, בהם רשם 11.2 נקודות ו-5.3 ריבאונדים למשחק.
ב-20 בנובמבר 2009 קלע שיא קריירה של 19 נקודות ב-21 דקות בניצחון 75–64 על CSU בייקרספילד.
עם זאת, ב-1 בדצמבר עזב את הקבוצה במה שהוגדר כ"פרידה הדדית", שעל פי הדיווחים נבעה ממערכת היחסים המתוחה של גורדון עם המאמן בן האולנד.
לאחר שעזב את UCLA נרשם גורדון לאוניברסיטת ניו מקסיקו, בה בחר על פני הצעות מאוניברסיטת נוטרדאם, אוניברסיטת המדינה של סן דייגו ואוניברסיטת נבדה בלאס וגאס.
הוא לא שיחק בתשעת המשחקים הראשונים של העונה בשל חוקי ההעברות של ה-NCAA, אך שיחק בשאר 26 המשחקים ואף פתח ב-19 האחרונים.
הוא העמיד ממוצעים של 13.0 נקודות ו-10.5 ריבאונדים ורשם מספר הופעות יוצאות דופן: 23 נקודות ו-13 ריבאונדים בהפסד 77–87 לסן דייגו סטייט, 16 נקודות ו-18 ריבאונדים בניצחון 68–57 על ויומינג ו-17 נקודות ו-23 ריבאונדים (כולל 9 בהתקפה) בהפסד 60–62 לאוניברסיטת יוטה.
הוא זכה פעמיים בתואר שחקן השבוע באזור מאונטן וסט וב-7 במרץ 2011 נבחר לשחקן החדש של השנה ולחמישיית העונה השנייה באזור.
גורדון נחשב למועמד פוטנציאלי לבחירה בסוף הסיבוב הראשון של דראפט ה-NBA 2011, אך בחר להמשיך לעונתו האחרונה בניו מקסיקו.
הוא נבחר פעמיים לשחקן השבוע במאונטן וסט, לאחר שקלע 13 נקודות ו-20 ריבאונדים מול אוקלהומה סטייט ו-18 נקודות ו-9 ריבאונדים מול סנט לואיס.
ב-28 בדצמבר 2011 הוא רשם דאבל דאבל של 23 נקודות ו-19 ריבאונדים בניצחון 89–69 על ניו מקסיקו סטייט.
גורדון הוביל את הלובוס לזכייה בטורניר ה-MWC ונבחר ל-MVP שלו, כמו גם לחמישיית העונה באזור.
גורדון היה צפוי להיבחר בסיבוב השני של דראפט ה-NBA 2012, אך לא נבחר לבסוף.
הוא הצטרף לדאלאס מאבריקס בליגת הקיץ של ה-NBA.
ב-20 באוגוסט 2012 חתם גורדון לשנה בפרטיזן בלגרד.
ב-10 משחקים בעונת 2012/2013 ביורוליג הוא רשם 9.1 נקודות ו-7.5 ריבאונדים בממוצע למשחק.
ב-3 באפריל 2013 חתם בדינמו סאסארי ושיחק איתה ברבע גמר פלייאוף ליגת העל האיטלקית בכדורסל, בו הפסידה 3–4 לפלקנסטרו קאנטו.
ביולי 2013 הצטרף גורדון ליוטה ג'אז לליגת הקיץ של אורלנדו ולסקרמנטו קינגס לליגת הקיץ של לאס וגאס.
לאחר מכן חתם בבאנוויט הטורקית, ובחמישה משחקים בליגת העל הטורקית בכדורסל העמיד ממוצעים של 3.6 נקודות ו-3 ריבאונדים למשחק.
ב-28 בדצמבר חזר לסאסארי וזכה עימה ב.
ביולי 2014 שיחק גורדון במדי פילדלפיה 76' בליגת הקיץ וב-7 באוקטובר חתם בקבוצה, אך שוחרר ב-25 באוקטובר 2014. ב-3 בנובמבר נרכש על ידי קבוצת ליגת הפיתוח של הסיקסרס, דלאוור 87'.
הוא חתם מחדש בפילדלפיה ב-10 בנובמבר וערך את הופעת הבכורה שלו ב-NBA כעבור שלושה ימים, כשרשם 2 נקודות ו-5 ריבאונדים בהפסד 70–123 לדאלאס מאבריקס.
ב-5 בדצמבר נחתך גורדון מסגל הסיקסרס לאחר שהופיע בתשעה משחקים, וחמישה ימים לאחר מכן נרכש מחדש על ידי דלאוור.
ב-41 משחקים בקבוצה הוא קלע 13 נקודות לצד 10.6 ריבאונדים למשחק.
ב-7 באוגוסט 2015 חתם גורדון בשמפאן שאלון-ריימס מליגת העל הצרפתית בכדורסל.
ב-30 משחקים העמיד ממוצעים של 14.0 נקודות, 9.6 ריבאונדים ו-1.5 אסיסטים למשחק, כולל 13 דאבל דאבלים, ורשם מדד יעילות ממוצע של 19.5. הוא דורג שני בליגה בריבאונדים ונקודות מדד למשחק ונבחר למשחק האולסטאר של הליגה.
ב-30 באוגוסט 2016 חתם גורדון בריטאס וילנה מליגת העל הליטאית בכדורסל והיורוקאפ לעונת .
ב-11 ביולי 2017 חתם בזניט סנקט פטרבורג מהליגה המאוחדת של VTB.
ב-12 באוקטובר 2018 חתם גורדון בברוקלין נטס, אך שוחרר למחרת.
לאחר מכן חתם בקבוצת ליגת הפיתוח של ברוקלין, לונג איילנד נטס, במדיה רשם 7.3 נקודות ו-6.7 ריבאונדים בממוצע למשחק.
ב-3 בספטמבר 2019 חתם בז'לונה גורה מליגת העל הפולנית בכדורסל.
ב-29 ביוני 2020 חתם באבטודור סראטוב מליגת ה-VTB, וב-26 בינואר 2021 עבר ללוקומוטיב קובאן.
ב-9 באוגוסט 2021 חתם גורדון בבודיוולניק קייב מהסופרליגה האוקראינית בכדורסל.
ב-6 ביולי 2022 חתם ברייזינג זפיר פוקוקה מה-B.League היפנית.
ב-12 ביולי 2023 הודיע גורדון על פרישה מכדורסל מקצועני.
גורדון היה נשוי והיו לו שלושה ילדים.
אחיו הצעיר, ארון גורדון, גם הוא כדורסלן מקצועי המשחק בדנוור נאגטס מה-NBA.
הוא נהרג ב-30 במאי 2024, בגיל 33, בתאונת דרכים באורגון לאחר שרכב על אופנוע תלת-גלגלי והתנגש בטנדר.
דרוב Drob (ברומנית: Drob) הוא מאכל רומני מסורתי הנאכל במיוחד בחג הפסחא.
המאכל המבוסס על האיברים הפנימיים של הטלה (כבד, ריאות, טחול, לב, כליות) בתוספת בצל ירוק ועשבי תיבול (שמיר, פטרוזיליה, שום, לאושטיאן), ביצים (מבושלות או טריות), ולחם ספוג במים או בחלב.
אצל הנוצרים האורתודוקסים יש מנהג של שחיטת טלה לקראת חג הפסחא והכנת מאכלים ממנו.
הדרוב הוא הדרך לניצול האיברים הפנימיים למאכל בפסחא.
יש מאכלים דומים גם במסורת של עמים אחרים, לדוגמה האגיס.
את ההאגיס מכינים בבטן הטלה, בעוד שאת הדרוב מכינים בצפק יש בו יותר ירקות.
בארצות הברית יש איסור בשימוש בראות של כבשים, הדרוב שם לא יכלול ראות.
דרו שטרוזן היה אמן, מאייר ומעצב גרפי אמריקאי.
הכין כ-150 כרזות לסרטי קולנוע, בהם "חומות של תקווה", "בלייד ראנר", "אי.טי.
– חבר מכוכב אחר", וכן סרטי אינדיאנה ג'ונס, בחזרה לעתיד, הארי פוטר ומלחמת הכוכבים.
הוא עיצב גם עטיפות אלבומים וספרים.
סטרוזן היה ידוע בטכניקת האיירבראש שלו לעיצוב כרזות לסרטים.
הוא החל להשתמש בתהליך זה בתחילת הקריירה שלו, כשעיצב פוסטרים לסרטי B.
הטכניקה התקבלה בברכה על ידי במאי הקולנוע סטיבן ספילברג וג'ורג' לוקאס.
במהלך הקריירה שלו הוא זכה במגוון פרסים, בהם פרס סאטורן לשנת 2002.
שטרוזן מת בגיל 78 לאחר שסבל ממחלת אלצהיימר.
דרוויניזם חברתי הוא מונח שמתייחס למגוון תאוריות שצצו בשנות ה-1870 במערב אירופה וצפון אמריקה , תאוריות שלקחו את המושגים ברירה טבעית והישרדות הכשירים ביותר מתחום הביולוגיה, וניסו להשתמש בהם גם בתחום הסוציולוגיה, הכלכלה והפוליטיקה.
לטענת התאוריות הללו, יש הקבלה בין התפתחות המינים הביולוגיים, המתרחשת תוך תחרות בין מינים שונים על משאבים טבעיים, ובין התפתחותן של אומות או קהילות תוך תחרות ביניהן.
קיימת חפיפה מסוימת אך גם חוסר התאמות בין מושגים מתורת ה"אבולוציה" שהיא תאוריה ביולוגית-מדעית ל"דרוויניזם חברתי" שהוא תאוריה חברתית שגובשה על ידי פסיכולוגים וסוציולוגים.
ב"דרוויניזם חברתי" משולבים רעיונות מאלתוסיאנים כגון רעיון מאבק הקיום (שלא בהכרח מתיישב עם שמירה על המגוון הגנטי, שנחוץ לאבולוציה), רעיון הישרדותם של הכשירים ביותר והרעיון שאי השוויון המובנה בטבע יוצר קידמה.
יש הקושרים את הדרוויניזם החברתי בראש ובראשונה עם רעיון האבולוציוניזם החברתי של הרברט ספנסר, ויש הקושרים אותו עם קפיטליזם ולסה פר.
התורה הוזכרה ונכרכה בהקשרים כה רבים עד שקשה לאפיינה.
נטען לגביה שהיא נראית כתומכת בכל סוגי האידאולוגיה, מהריאקציונרית ועד לפרוגרסיבית, לרבות גזענות, מיליטריזם, כלכלת לסה פר, קפיטליזם בלתי מרוסן, מרקסיזם ואנארכיזם.
ואכן, זרמים שונים נופפו בתורת דרווין ומשכו אותה לכיוונים שונים.
המונח דרוויניזם חברתי נטבע בתחילת המאה העשרים.
במהלך שנות ה-40, לאחר נפילתה של גרמניה הנאצית (אשר הייתה מאופיינת כדרוויניסטית חברתית), הפך המונח להיות כינוי גנאי לאנשים או למדיניות או לרעיונות.
בקהילת ההיסטוריונים של המדע קיימת מחלוקת בשאלת אחריותו של דרווין עצמו לתאוריות שונות של דרוויניזם חברתי, ובשאלה האם דרווין עצמו היה "דרוויניסט חברתי".
לטענת חוקרים רבים, על-אף השם דרוויניזם חברתי, התפתחותן של חברות אנושיות היא אבולוציה ממטית, ולפיכך למארקית ולא דרווינית.
תומאס מאלתוס (1766–1834) פרסם בשנת 1798 (בהתחלה בעילום שם) את ספרו An Essay on the Principle of Population, ובו נכללים העקרונות הבאים: קיים בעולם חוסר איזון בין קצב הגידול באוכלוסייה (העולה בטור הנדסי) לבין קצב יצירת מקורות מזון חדשים (עליה בטור חשבוני).
זה מוביל בהכרח לרעב, דלות, חולי ומלחמות.
לכן, טען מאלתוס, יש להגביל את הסיוע הניתן לעניים.
ככל שהם יקבלו יותר סיוע יעודד הדבר יותר בטלה, ומספר הנזקקים והדרישות שהם מעלים יוסיפו לעלות.
הוא צידד בנקיטת צעדים לשם צמצום הילודה בקרב העניים וה"בלתי כשירים" שאינם מסוגלים לעבוד.
האמצעי שהציע לשם כך היה להפעיל "ריסון מוסרי", על ידי העלאת גיל הנישואין והימנעות או ריסון בקיום יחסי מין במסגרת הנישואין.
בשנת 1838 קרא דרווין את ספרו של מאלתוס.
הוא ציין באוטוביוגרפיה שלו שהספר הוא שהביא אותו לתובנה כי גידול יתר באוכלוסייה גורר מלחמת קיום, לאור העובדה שלא כל הפרטים יכולים לשרוד.
מאלתוס דיבר על מלחמת קיום בין פרטים.
מלחמת הקיום המובהקת ביותר אכן מתקיימת בין פרטיו של אותו מין, שכן הם חיים באותו אזור ונאבקים על אותם מקורות מזון.
דרווין הרחיב את הגבולות והחיל את העיקרון גם על מינים ועל קבוצות.
דרווין טען שמלחמת הקיום כרוכה בהכחדה ובסבל, אך מאחר שהמתאימים ביותר הם ששורדים, נוצרת התפתחות אבולוציונית בעקבות ברירה טבעית, ומתפתחים מינים חדשים שמותאמים לתנאי הסביבה שלהם.
מלחמת הקיום בלתי נמנעת ובה בעת מבורכת.
בעקבות מאלתוס, הצר דרווין על כך שדווקא העניים והנקלים מתחתנים כמעט תמיד בגיל צעיר ומולידים יותר ילדים, בעוד שאנשים בעלי ערכים, המתחתנים בשלב מאוחר יותר של חייהם, רק כאשר יש להם אפשרות לכלכל משפחה, מולידים פחות.
הוא טען כי יש בכך לגרום לדִרדור האומה, כפי שכבר קרה בהיסטוריה האנושית פעמים רבות.
במכתבים פרטיים ציין דרווין את אמונתו כי בעתיד הרחוק יהא האדם יצור מושלם יותר מכפי שהוא כעת, וחזה שבעתיד הקרוב יושמדו ברחבי העולם גזעים נחותים רבים על ידי גזעים בעלי תרבות גבוהה משלהם.
דרוויניזם חברתי נתפש כהצדקה שמספק מדע הביולוגיה למדיניות חברתית, פוליטית וכלכלית של לסה פר וקולוניאליזם.
הרברט ספנסר (1820–1903), הנתפש כדרוויניסט חברתי קיצוני הדוגל בתחרות חסרת רסן ובמלחמת מעמדות, פיתח את התאוריות שלו עוד לפני פרסום "מוצא המינים" ב-1859, והוא מהראשונים שעמדו על המשמעויות החברתיות של תורת האבולוציה, ותרם רבות לתפישה זו.
הוא טען שהכחדתם של אינדיאנים ואבוריג'ינים תתבצע בהכרח במסגרת מלחמת הקיום, כשם שהדבר קורה בעולם החי והצומח.
הוא הטיף לאי התערבות המדינה בחוקי הטבע של השוק החופשי.
ספנסר הושפע מכתביהם של מאלתוס, למארק ולייל, ומתורת הלֵסֵה-פֵר בכלכלה, שפותחה במאה ה-18 על ידי אדם סמית.
ספנסר סבר שגידול האוכלוסייה יוצר תחרות בין הפרטים ומהווה מנוע לצמיחה, ביוצרו תמריץ לכל פרט בחברה להתייעל, להסתגל ולהוליד פחות צאצאים, ובאופן כללי הגידול גורם להתארגנות הפרטים במבנים חברתיים.
הוא נותר עקבי בעמדותיו נגד התערבות המדינה בכלכלת השוק גם כשנחשפו תופעות קשות של עוני, עבודת ילדים ותנאי ניצול מחפירים של פועלים בתקופת המשבר הכלכלי באנגליה במאה ה-19. הוא סבר שההתפתחות האבולוציונית תביא לכך שהתחרות האלימה, למשל מלחמה, תתחלף בתחרות לא אלימה, שתיערך במסגרת השוק החופשי.
ספנסר הוא שטבע את הביטוי "הישרדותם של הכשירים ביותר", שאומץ על ידי דרווין, ואשר החליף את המונח "ברירה טבעית", החל במהדורה החמישית של ספרו "מוצא המינים".
היסטוריונים ניסו לרכך את תדמיתו הקיצונית של ספנסר בטענה שהוא לא התנגד לצדקה באופן גורף, אלא הסכים לכך שתינתן עזרה לנזקקים, על בסיס התנדבותי, ובתנאי שזה ייעשה באופן מוגבל, באופן שלא יהא בכך להגדיל את מספרם.
הדרוויניזם החברתי בדמות מדיניות הלסה פר יוצא לארצות הברית, המדינה אשר מקדשת בחוקתה את האינדיבידואליזם, את היוזמה החופשית ואת חירויות הפרט, ובמיוחד את החופש של הפרט מפני התערבות המדינה, ולכן זכה בה לתמיכה רבה.
פרופסור ויליאם סאמנר (1840–1910), דרוויניסט חברתי מוביל, טען שמיליונרים הם תוצר של הברירה הטבעית ומהווים ברכה לחברה בה הם פועלים.
הוא הילל את הישגיה של מדיניות הקפיטליזם הבלתי מרוסן כמשקף את חוקי הטבע.
ואילו התעשיין והנדבן אנדרו קרנגי, מיליונר אמריקאי שצמח מאשפתות והקים תאגיד פלדה משגשג, התנגד מכל וכל למיסוי.
הוא גרס שהדרך המועילה ביותר לחברה היא לקיים תחרות ולאפשר למספר פרטים בחברה לרכז בידיהם את רוב הכסף, והם מצידם ינקטו בפילנתרופיה לטובת הציבור הרחב.
מנגד, רוב ההוגים הליברטריאנים הידועים (אשר מטבעם תומכים בכלכלת לסה פר) ובראשם פרידריך האייקהתנגדו לרעיונותיו של מאלתוס, בטוענם כי שוק חופשי יוצר משאבים נוספים, ומייעל את השימוש בהם, ובכך "פותרים" את בעיה זו, כמו כן רוב מצדדי הלסה - פר מתנגדים לדרווניזם חברתי בשל אמונתם הבסיסית בשוויון זכויות.
לוחמנות, גזענות ושוביניזם גברי בשם תורת האבולוציה
הדרוויניזם הבריטי נתפש כתאוריה ליברלית, אך גם שמרנים בני המאה ה-19, שנטו להתנגד לתורת האבולוציה, מצאו בה עקרונות שבהם ניתן להיאחז, ככל שהיא נוגעת למישור היחסים הבינלאומיים.
הרעיון המזוהה עם הדרוויניזם החברתי, "הישרדותם של הכשירים ביותר", שימש בסיס לתפישה בדבר עליונות חברתית של בריטניה על גזעים נחותים או "בלתי מפותחים", והצדיק מבחינתם מאבקים על טריטוריה ועל שליטה כוחנית בעמים אחרים.
כך, העובדה שאירופאים לבני עור הצליחו לכבוש את טסמניה נתפסה כמצדיקה את חיסולם של ילידי האי האבוריג'ינים.
נטען כי לבנים ישכילו לנצל את הטריטוריה לטובת האנושות באופן מוצלח יותר מהילידים, וכי זהו חלק בלתי נמנע מתהליך הקידמה.
הרברט ספנסר טען שדרגת התפתחותם האינטלקטואלית של בני "הגזעים הבלתי תרבותיים" דומה לזו של ילדים בני הגזע התרבותי, שהוא הגזע הלבן הצפון אירופאי.
הגיון זה הוחל גם על נשים.
דטרמיניסטים חברתיים כדוגמת קופ (E.D.
Cope), טענו כי מאפייניהן הפיזיים של נשים בנות הגזע העליון דומים לאלה של גברים בני הגזעים הנחותים, ככל הנוגע ליכולותיהן השכליות, בגרותן ויכולת ההתמודדות שלהן עם קשיים.
סטנלי הול , הפסיכולוג האמריקאי הנודע ביותר בתקופתו, השתמש בטענה כי נשים הן פרימיטיביות יותר מגברים מבחינה התפתחותית, כדי להסביר הבדלים בשיעורי ובאופני ההתאבדות, הקיימים בין גברים לנשים.
מיליטריזם על בסיס התאוריה האבולוציונית, מבית מדרשו של הביולוג ארנסט הֶקֶל (1834–1919) והליגה המוניסטית שייסד, הגיע לשיאו עם התאוריה והמדיניות הגזענית של גרמניה שלפני מלחמת העולם השנייה.
הֶקֶל, דרוויניסט חברתי שנחשב פציפיסט, טען שחוקי האבולוציה שולטים בחברה ובטבע כאחד, וכי החוק הטבעי מעניק לגזעים העליונים את הזכות לשלוט באחרים.
ההיסטוריון הגרמני היינריך פון טרייצ'קה (1834–1896), שהד לדעותיו ניתן למצוא בספר "מיין קמפף" של אדולף היטלר, פיאר את גדולת המלחמה ומוסריותה.
החלשים והפחדנים נכחדים, ובצדק, הוא טען.
הגדולה טמונה במאבק שבין האומות.
המלחמה היא דרך ההתדיינות בין אומות תרבותיות לאישוש תביעותיהן.
מקורותיו הרעיוניים של פון טרייצ'קה אינם לקוחים אך ורק מהדרוויניזם החברתי, קיימת גם השפעה של פרידריך הגל ושל מסורות פרוסיות.
הלכי הרוח של הדרוויניזם החברתי ביטאו נטייה ברורה לעבר הימין הפוליטי, בקרב אנשים שמטבע הדברים התנגדו לסוציאליזם וכפרו בחובת המדינה לעזור לעניים.
הם החילו אותה על המאבק המעמדי בין קבוצות, הצדיקו באמצעותה קריאה למהפכה נגד הבורגנות השלטת, וטענו שניצחון הפרולטריון בלתי נמנע.
היו שמצאו ברעיון מלחמת הקיום של דרווין רמז לכך שמתקיים שיתוף פעולה בין הפרטים, ושיש בכך להסביר התנהגויות אלטרואיסטיות.
סוציאליסטים איתרו ב"מוצא המינים" נקודות השקה לאידאולוגיה שלהם, דבר שהפתיע את דרווין עד מאוד, ואילו הליברלים ראו בדרווין בן ברית למאבקם נגד הכנסייה.
גם המתנגדים לאלימות מצאו עצמם מחוזקים בעקבות קריאת "מוצא המינים".
דרווין נתן בספרו דוגמאות להקרבה עצמית של פרטים למען טובת הכלל.
בפרק השלישי של הספר הוא הרחיב את המונח "מלחמת קיום", כך שיכלול גם מעשים של שיתוף פעולה בין חיות, וציין:
פציפיסטים טענו שרצח ומלחמה בקרב בני אותו מין הם נדירים בעולם החי ורק בני האדם הורגים את בני מינם על בסיס קבוע.
דרווין גם הביע בספר התנגדות לגיוס חובה ולמלחמות בכלל, מאחר שזה מונע מזכרים בריאים להינשא ולהוליד ילדים בשנותיהם הפוריות ביותר, וכמובן שגם מסכן את חייהם.
פרנסיס גאלטון (1822–1911) טבע את המונח "איגניקה" בספרו Inquiries into Human Faculty and it's Development שהתפרסם בשנת 1883 ופיתח תורה בשם זה.
הרעיון המרכזי שלה הוא שמחובתה של החברה לדאוג לכך שתהיה רבייה מוגברת של "כשירים", ולמנוע את רביית ה"בלתי כשירים", מתוך ניסיון להביא לביעורם או לצמצום משמעותי של מספרם.
האיגניקה הוצגה בצמוד לתורת דרווין, דבר היוצר קושי רעיוני, שהרי הדרוויניזם החברתי מזוהה עם הלסה פר – כלומר מתן יד חופשית, בעוד שהאיגניקה דורשת התערבות של החברה בחיי הפרט.
בראשית המאה העשרים הפכה האיגניקה לאחת התורות החברתיות המצליחות, ותרמה לחיזוק של מגמות גזעניות, שוביניסטיות ולאומניות.
בשנות ה-30 של המאה ה-20 החל היפוך המגמה, בעקבות השימוש של הנאצים באיגניקה, וחלה ירידה חדה בתמיכה בתורה זו.
גאלטון סבר שחברות מתורבתות נוטות לשבש את פעולתה של הברירה הטבעית באמצעות הסעד והרפואה, אשר מסייעים לשמר אנשים "בלתי כשירים" רבים, שבמצב הטבעי היו עוברים מהעולם.
הוא הזהיר שהגזע האנושי ילך וידרדר אם לא יצומצמו שיעורי הילודה בקרב הבלתי כשירים.
טענתו המרכזית של גאלטון היא שילדיהם של אנשים נעלים נוטים לקבל בתורשה את תכונותיהם הנעלות של הוריהם ולכן יכולותיהם תהיינה מעל לממוצע, בעוד שעל ילדיהם של הורים נחותים גזרה התורשה מעמד נמוך.
הוא ניסה לקדם תוכנית לפיה יחול איסור על רפי השכל להוליד ילדים, על ידי בידודם במוסדות או עיקורם, בעוד שלבעלי הכשירויות הגבוהות יינתנו תמריצים להוליד עוד ילדים.
בשנת 1904 ייסד גאלטון את ה"מעבדה הלאומית לאיגניקה".
ההישג הגדול של התנועה הושג בשנת 1913, בדמות חוק המחייב את אשפוזם של לקויי נפש חמורים במוסדות.
בארצות הברית, שבה הגישה הייתה נוקשה יותר מאשר בבריטניה, החלה תנועת האיגניקה להתמסד ב־1906 ולקיים מוסדות מחקר.